કોલકાતા : ઉત્તરી કોલકાતામાં ગુરૂવારે બપોરે નિર્માણાધીન ફ્લાઇઓવરનો એક મોટો ભાગ તુટી પડ્યો હતો. જેનાં કારણે મોટા પ્રમાણમાં મજુરો દટાયા છે ઉપરાંત 17 લોકોનાં મોત નિપજ્યા છે. કોલકાતા પોલીસનાં અનુસાર બડા બજાર વિસ્તારમાં ગણેશ સિનેમાની નજીક થયેલ દુર્ઘટનામાં અત્યાર સુધીમાં 17 લોકોનાં મોતની પૃષ્ટિ થઇ ચુકી છે. જણાવાઇ રહ્યું છે કે ઓછામાં ઓછા 150થી વધારે લોકો કાટમાળમાં દટાયેલા છે. પોલીસે જણાવ્યું કે ફ્લાઇઓવરની નીચે મોટા પ્રમાણમાં વાહનો પણ દબાયેલા છે.